ନୂଆଦିଲ୍ଲୀଃ ଚଳିତ ସାଧାରଣ ନିର୍ବାଚନରେ ଦେଶରେ ରେକର୍ଡ ମତଦାନ ହୋଇଛି। ପୂର୍ବରୁ ହୋଇଥିବା ସମସ୍ତ ସାଧାରଣ ନିର୍ବାଚନର ମତଦାନ ହାରର ରେକର୍ଡ ଚଳିତ ବର୍ଷ ଭାଙ୍ଗିଛି। ନିର୍ବାଚନ କମିଶନଙ୍କ ପକ୍ଷରୁ ମିଳିଥିବା ସୂଚନାକୁ ଆଧାର କରି ପିଟିଆଇ ଏହି ତଥ୍ୟ ଦେଇଛି।
ସୋମବାର ସକାଳ ସୁଦ୍ଧା ନିର୍ବାଚନ କମିଶନଙ୍କ ନିକଟରୁ ମିଳିଥିବା ସୂଚନାକୁ ଭିତ୍ତିକରି ପିଟିଆଇ ତଥ୍ୟ ଦେଇଛି ଯେ, ଚଳିତ ନିର୍ବାଚନରେ ସର୍ବାଧିକ ୬୭.୧୧ ପ୍ରତିଶତ ମତଦାନ ହୋଇଛି। ଅର୍ଥାତ୍ ଏଥର ନିର୍ବାଚନରେ ୯୧ କୋଟି ମତଦାତା ଭୋଟ୍ ଦେଇଛନ୍ତି।
